Kra akken, iruḥ am aken yuki d yiman-is. Iḥsa d akken win iccan iẓuran-is ijja iman-is ḥenturi. Dagi tura i tebda tmeqqi tekti nniḍen deg allaγ-is. Tebda twekka taγuzi. Diγen-netta izga, am umsuḍ, ittmelsay d yiman-is. Ittxemmim. Ittara taḥjurt i uqerruy-is d wayen d-slalen wuḍan. Win iẓran iman-is iḍur medden di lbaṭel, ad xeṭṭi iman-is s yiman-is. Tassirt n ddama ad tezzad’ ayen d-jja tuzma d uḥras deg iman-is.